OpenLLM-France/wikimedia huggingface dataset:
# Volant de Sant Cristòfol

El volant de Sant Cristòfol és un dolç fet de pasta de brioix, ornat amb fruita confitada i sucre, que té forma de volant. Es pot trobar a les pastisseries barcelonines al voltant de la diada de Sant Cristòfor de Lícia, el 10 de juliol.
Sant Cristòfol és el patró dels viatgers i, per extensió, dels automobilistes. Per això, tot un seguit de parròquies de Barcelona l'homenatgen amb cerimònies de benedicció de vehicles, especialment al carrer de Regomir, a la Ciutat Vella. Arran d'aquest patronatge, el gremi pastisser va decidir de comercialitzar el dolç del volant, que ha esdevingut menja tradicional de la festivitat.

## Referències

* 1 2 «Volant de Sant Cristòfol». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Becadell sud-americà

El becadell sud-americà (Gallinago paraguaiae) és una espècie d'ocell de la família dels escolopàcids (Scolopacidae). Habita els pantans i praderies humides de la pràctica totalitat d'Amèrica del Sud a l'est dels Andes, i a Xile als dos vessants, arribant fins Terra del Foc i les Illes Malvines.
# Captura radiant

Una captura radioactiva o captura radiant és una reacció nuclear en la qual el neutró és absorbit pel nucli atòmic amb el qual col·lideix. La probabilitat que això ocorri disminueix quan augmenta l'energia del neutró. En cada una d'aquest tipus de reaccions nuclears es genera un fotó en forma de radiació gamma. La captura radiant permet la generació de nous isòtops fissionables.

## Referències

* ↑ Introducció reactors nuclears Arxivat 2009-07-11 a Wayback Machine. Foro Nuclear (castellà)
* ↑ «Captura radiant». Gran Enciclopèdia Catalana. Barcelona: Grup Enciclopèdia Catalana.
# Cicle estral

El cicle estral (derivat del llatí oestrus i originalment del grec οἶστρος) consisteix en els canvis fisiològics recurrents induïts per les hormones reproductives en la majoria de mamífers placentaris. En canvi, els éssers humans passen per un cicle menstrual. Els cicles estrals comencen després de la pubertat en les femelles sexualment madures i s'intercalen amb fases anestrals. Els cicles estrals habitualment es produeixen fins a la mort. Alguns animals poden presentar sagnats vaginals que sovint es confonen amb la menstruació.
# Bodianus mesothorax

Bodianus mesothorax és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 25 cm de longitud total.

## Distribució geogràfica

Es troba des de l'Índic oriental fins a Indonèsia, les Filipines, el sud del Japó i la Gran Barrera de Corall.

## Referències

* 1 2 FishBase (anglès)

## Bibliografia

* Bloch, M. E. & J. G. Schneider. 1801. M. E. Blochii, Systema Ichthyologiae iconibus cx illustratum. Post obitum auctoris opus inchoatum absolvit, correxit, interpolavit Jo. Gottlob Schneider, Saxo. Berolini. Sumtibus Auctoris Impressum et Bibliopolio Sanderiano Commissum. Systema Ichthyol.: i-lx + 1-584, Pls. 1-110.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Partit Popular de Melilla

El Partit Popular de Melilla (castellà: Partido Popular de Melilla, PP) és la secció autonòmica del Partit Popular d'Espanya (PP) a Melilla. Es va formar l'any 1989 a partir de la refundació de l'Alianza Popular.

## Referències

* ↑ «History of the People's Party of Melilla». ppmelilla.es. [Consulta: 19 febrer 2019].
# AO Aigaleō

L'Athlītikos Omilos Aigaleō (grec: Αθλητικός Όμιλος Αιγάλεω), també esmentat AO Aigaleō o AO Egaleo, és un club esportiu grec de la ciutat d'Aigaleo.

## Història

El club va ser fundat el 1931 per Demetrios Haniotis i Georgios Aronis, com a Athlitiki Enosis Ieropoleos. El 1946, quatre clubs de la zona es fusionaren amb el Ieropoleos per formar Athlitikos Omilos Aigaleō. Fins a l'any 2017 ha jugat 23 cops a primera divisió.

## Palmarès

* Lliga d'Atenes:
** 1959-60, 1960-61, 2014-15, 2015-16, 2016-17
* Segona divisió grega:
** 1960-61, 1964-65, 1976-77, 1982-83, 2000-01
* Tercera divisió grega:
** 1998-99
* Quarta divisió grega:
** 1995-96, 2012-13

## Referències

* ↑ Perfil a EUFO
* ↑ Perfil Arxivat 2009-12-09 a Wayback Machine. a GOAL4Replay
* ↑ ; Mastrogiannopoulos, Alexander«Greece - Final Tables 1959-1999». RSSSF, 07-08-2003.

## Enllaços externs

* Egaleo Ultras Group
# Voluntarisme (política)

Voluntarisme és en política un plantejament propi del llibertarisme que promou que totes les formes d'associació humana han de ser voluntàries. El principi més utilitzat pels promotors d'aquest plantejament és el principi de no-agressió.

## Referències

* ↑ Niels L. El símbol del moviment polític. V de Voluntari 2014-06-01.
* ↑ Watner, Carl. On the History of the Word "Voluntaryism". The Voluntaryist. Retrieved on 2009-04-01.
# Becadell noble

El becadell noble (Gallinago nobilis) és una espècie d'ocell de la família dels escolopàcids (Scolopacidae) que habita praderies i sabanes empantanegades de Colòmbia, sud-oest de Veneçuela i l'Equador.
# Ciència i tecnologia dels aliments

La tecnologia dels aliments, és una branca de la trofologia que tracta dels processos de producció per fer els aliments.

## Història

Nicolas Appert ja va desenvolupar, amb èxit, l'any 1810 el procés d'enllaunar aliments. Appert realment no va conèixer sota quins principis físico-químics i biològics funcionava el seu procés.
Louis Pasteur va fer recerca sobre el procés pel qual el vi s'espatllava i l'any 1864 la seva descripció de com evitar aquest deteriorament va ser el primer intent d'explicació científica en la tecnologia dels aliments. Pasteur també va fer recercacientífica en els alcohols, vinagre, cervesa, i la llet que es torna agra. Desenvolupa la pasteurització.

## Desenvolupaments en tecnologia dels aliments

Diverses empreses en tecnologia dels aliments han tingut un paper important en el desenvolupament d'aquesta tecnologia. Alguns d'aquests són:
* Llet en pols - La companyia D.D. Peebles va ser la primera a desenvolupar la primera llet en pols instantània.
* Liofilització - primer es va fer en la indústria farmacèutica i després es va aplicar al cafè instantani.
* Procés per ultra alta temperatura - Procés caracteritzat per un escalfament i refredaments ràpids, mantinguts durant un temps curt a temperatura relativament alta i l'envasat asèptic.
* Descafeïnament de cafè i te, que es va iniciar a Europa cap a l'any 1900 i després ha anat evolucionant.
* Optimització de procés - La tecnologia dels aliments permet que la producció d'aliments sigui més eficient. Els mètodes de producció i la metodologia també s'han anat sofisticant.

## Publicacions

* Food and Bioprocess Technology
* LWT- Food Science and Technology

## Vegeu també

* Institut d'Agroquímica i Tecnologia dels Aliments
# Pau Gambús i Romeu

Pau Gambús i Romeu (Sabadell, ? d'abril de 1829 - 26 d'abril de 1912) fou un industrial i banquer.
Fill dels masovers de la masia de Can Rull de Sabadell i de formació autodidacta, va intervenir activament en la vida socioeconòmica de la ciutat. Va ser cofundador del Banc de Sabadell i membre del consell d'administració, càrrec que exercí de 1882 a 1911. També va dirigir la Caixa d'Estalvis de Sabadell entre 1890 i 1912, data de la seva mort. Com a industrial, el 1886 va ser el creador de l'empresa familiar Olis Gambús, a la via de Massagué.
Quan va morir, l'ajuntament presidit per Andreu Camps i Panadès va acordar donar el nom de Gambús a un carrer de la Creu Alta, entre la carretera de Prats i el carrer Major, urbanitzat en terrenys agrícoles que la família Gambús tenia en aquella barriada.

## Referències

* 1 2 3 Nomenclàtor. «Carrer de Gambús». Ajuntament de Sabadell. [Consulta: 20 maig 2016].
# Top

«Top» té aquests significats:
* Programació: Top (Unix)
* Història: Tribunal d'Ordre Públic, conegut pel seu acrònim TOP
# Voluntarisme (desambiguació)

«Voluntarisme» té aquests significats:
* Voluntarisme, és una doctrina filosòfica que situa la voluntat com la primera potència de l'home enfront de la raó.
* Voluntarisme (política), és una tendència anarcocapitalista que promou el lliure mercat de sistemes polítics i el govern voluntari.
* Voluntarisme (actitud), és un prejudici cognitiu segons el que s'adopten posicions o previsions que es basen més en el desig que siguin reals que en les seves possibilitats reals.
# Beaver Springs

Beaver Springs és una concentració de població designada pel cens dels Estats Units a l'estat de Pennsilvània. Segons el cens del 2000 tenia 634 habitants.

## Demografia

Segons el cens del 2000, Beaver Springs tenia 634 habitants, 267 habitatges, i 190 famílies. La densitat de població era de 99,1 habitants per quilòmetre quadrat.
Dels 267 habitatges en un 30,7% hi vivien nens de menys de 18 anys, en un 58,8% hi vivien parelles casades, en un 9,4% dones solteres, i en un 28,5% no eren unitats familiars. En el 25,5% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,83.
Per edats la població es repartia de la següent manera: un 22,2% tenia menys de 18 anys, un 5,8% entre 18 i 24, un 27% entre 25 i 44, un 26,7% de 45 a 60 i un 18,3% 65 anys o més.
L'edat mediana era de 42 anys. Per cada 100 dones de 18 o més anys hi havia 87,5 homes.
La renda mediana per habitatge era de 30.000 $ i la renda mediana per família de 35.987 $. Els homes tenien una renda mediana de 27.120 $ mentre que les dones 18.125 $. La renda per capita de la població era de 14.796 $. Entorn del 7,3% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beaver Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Beaver Springs». American Fact Finder. Oficina del Cens dels Estats Units, 12-01-2010.
# Casa Rectoral de Sarral

La Casa Rectoral de Sarral és un edifici del municipi de Sarral (Conca de Barberà) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici construït l'any 1964 sobre l'antiga casa rectoral derruïda juntament amb altres cases de la Plaça de l'Església pel derrocament de la torre campanar durant la darrera guerra civil. Construïda amb pedra irregular i ciment armat, destaquen les obertures en forma de balcó i finestra. A la façana hi ha incrustada mitja coberta jònica i una mènsula antropomòrfica, restes de l'antiga torre campanar. L'obra fou projectada per l'arquitecte sarralenc J. Puig Torner.

## Història

Després de la guerra civil, l'antiga casa rectoral restà en runes fins a l'any 1961. Un cop aprovat el projecte de Puig Torner, amb la prestació d'alguns feligresos, es començà l'obra de preparació del solar. L'obra fou executada pel mestre d'obres L. Savidó Rosselló. El 14 de març de 1965 fou inaugurada amb l'assistència de l'arquebisbe de Tarragona Benjamín de Arriba y Castro.

## Referències

* 1 2 «Casa Rectoral de Sarral». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
# Bir Tawil

Bir Tawil o Bi'r Tawīl —àrab: بير طويل, Bīr Ṭawīl o بئر طويل, Biʾr Ṭawīl, literalment ‘pou fondo’— és una petita regió a la frontera entre Egipte i el Sudan. La sobirania sobre aquest territori no està clarament definida, ja que no l'ha reivindicat formalment cap dels dos països fronterers. És l'únic territori al món, fora de l'Antàrtida, del qual cap país en reivindica la sobirania.

## Geografia

Bir Tawil és una regió trapezoïdal d'aproximadament 95 km de longitud d'est a oest al nord i 45 km al sud, i d'entre 25 i 31 km del nord al sud, o sigui una superfície d'aproximadament 2.060 km². El nord del trapezi segueix el paral·lel 22. El nom de la zona fa referència a un pou situat al centre. El Jabal Tawil, una muntanya de 459 m d'altitud, està situada al nord de la regió; a l'est, es troba el Jabal Ajar Az Zarq (662 metres). L'uadi Tawil està situat al sud.

## Origen

La major part de la frontera entre Egipte i el Sudan està situada seguint el paral·lel 22(nord), escollida el 1899 pel Regne Unit per delimitar la frontera nord del Sudan Anglo-egipci. El resultat fou una frontera rectilínia llarga de 1.240 km, de Líbia a la mar Roja. Aquesta frontera fou rectificada el 1902: el triangle d'Halaib fou llavors col·locat sota administració sudanesa, ja que les tribus d'aquesta regió eren llavors basades al Sudan; de manera similar, el Bir Tawil passa sota administració egípcia, sent un pasturatge d'una tribu, els ababda basada a Aswan. Finalment, alguns pobles situats a la vall del Nil van ser cedits al Sudan, ja que eren més accessibles des del sud (l'anomenat sortint de Wadi Halfa, encara reivindicat per Egipte avui dia).

## Reivindicacions

Egipte reivindica la frontera de 1899 corresponent al paral·lel 22; aquesta interpretació col·loca el triangle d'Halaib sota control egipci i el Bir Tawil sota control sudanès. El Sudan reivindica la frontera de 1902: en aquesta òptica, el triangle d'Halaib és situat al Sudan i el Bir Tawil a Egipte. En conseqüència, els dos països reivindiquen el triangle d'Hala'ib, però cap no aspira a la sobirania sobre el Bir Tawil, que és unes deu vegades més petit que el triangle i no té cap accés al mar. Per a cada país, reivindicar el Bir Tawil significaria abandonar el triangle d'Halaib, el que explica aquesta situació estranya.

## Notes i referències

* ↑ the Bir Tawil Trapezoid per Frank Jacobs.

## Enllaços externs

* International Boundary Study - Sudan – Egypt (United Arab Republic) Boundary, Departament d'Estat Americà, 1962 Arxivat 2012-02-04 a Wayback Machine. (anglès) PDF
# Isees

Isees (en llatí Iseas, en grec antic Ἰσέας) fou tirà de Cerinea a Acaia en el primer període d'ascens de la Lliga Aquea.
Alarmat pel ràpid progrés de la confederació, ja que a les quatre ciutats fundadores de la lliga (Dime, Patres, Tritea, i Fares) s'havien unit Aegion i Bura, i per la seva seguretat personal va considerar prudent abdicar el poder. Tot seguit les noves autoritats van ingressar Cerinea a la Lliga Aquea, segons diu Polibi.

## Referències

* ↑ Iseas a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 626
# Ciència marginal

La ciència marginal és aquella branca de recerca d'una disciplina que s'oposa o s'aparta de la denominada ciència normal (mainstream en anglès). Segons Thomas Kuhn, perquè hi hagi un canvi de paradigma o model explicatiu, cal que la ciència marginal esdevingui normal o que la normal caigui en descrèdit, usualment perquè es comprova que les seves hipòtesis eren errònies, perquè ha sorgit una nova evidència o disciplina o bé perquè l'interès de la comunitat científica s'ha desplaçat. Quan una teoria es considera obsoleta, com per exemple l'heliocentrisme, però continua tenint seguidors, passa a constituir ciència marginal.
La ciència marginal es diferencia de la pseudociència en l'aplicació del mètode científic i pel suport de l'acadèmia. Sovint sorgeix de disputes o interpretacions de diferents escoles dins una disciplina o dels límits entre diverses ciències. La filosofia de la ciència forneix dels criteris per diferenciar segons el període històric el que és ciència marginal, ciència normal del que no es considera ciència.
# Bir Mauna

Bir Maüna fou un antic pou a la ruta entre la Meca i Medina.
És famós per la matança feta allí al juliol/agost del 625 quan un grup de predicadors musulmans enviats per Mahoma a la tribu Àmir ibn Sàssaa (a petició del seu xeic Abu-Barà (o Abu l-Barà) foren atacats i morts per tres clans de la tribu dels Sulaym dirigits suposadament per Àmir ibn at-Tufayl, dissident dels Àmir ibn Sàssaa (probablement només encoratjats per aquest).

## Referències

Encyclopaedia of Islam. Second Edition, Brill Publishers, Leiden, s.v. «Biʾr Maʿūna».
# Paulo César Fonseca do Nascimento

Paulo César Fonseca do Nascimento (nascut el 13 de gener de 1978 en Porto Alegre), més conegut com a Tinga, és un futbolista brasiler que actualment juga per l'Internacional a la Série A brasilera.
# Abilene

«Abilene» té aquests significats:
* Abilene (Síria), regió de Celesíria, centrada en la ciutat d'Abila
* Abilene (Texas), població dels Estats Units a l'estat de Texas
* Abilene (Kansas), població dels Estats Units a l'estat de Kansas
Viccionari
# Jerbu egipci

El jerbu o jerbu egipci (Jaculus jaculus) és una espècie de petit rosegador de zones àrides que pertany al gènere Jaculus.
Viu a l'Àfrica i l'Orient Mitjà.
S'alimenta de llavors i herbes i necessita molt poca aigua per a sobreviure.

## Referències

* Holden, M. E. and G. G. Musser. 2005. Family Dipodidae. P. 871-893 in Mammal Species of the World a Taxonomic and Geographic Reference. D. E. Wilson i D. M. Reeder eds. Johns Hopkins University Press, Baltimore.
Espècies vivents de dipòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Allactaginae :
Cardiocraniinae :
Dipodinae :
Euchoreutinae :
Categoria :
# William Joyce (escriptor)

William Edward Joyce (nascut l'11 de desembre 1957) és un escriptor, il·lustrador i director de cinema nord-americà. Newsweek el va anomenar una de les 100 persones a veure en el nou mil·lenni. Les seves il·lustracions han aparegut en nombroses cobertes del New Yorker i les seves pintures s'exhibeixen en museus i galeries d'art. Joyce ha guanyat un premi de l'Acadèmia al Millor Curtmetratge d'Animació amb Brandon Oldenburg.

## Vegeu també

* L'odissea de l'Ollie

## Referències

* ↑ Newsweek. «The Century Club». Newsweek, 21-04-1997.
# Balista

* Per a altres significats, vegeu «Balista (arma)».
Balista (en llatí Balista) va ser un suposat emperador romà. Era un dels Trenta Tirans de la llista que Trebel·li Pol·lió menciona a la Historia Augusta.
Era prefecte dels pretorians sota Valerià I al que va acompanyar a l'expedició a Pèrsia. Derrotat i capturat l'emperador pel rei persa Sapor I, els perses van entrar fins a Cilícia i allí un cos de tropes romanes es va organitzar sota la direcció de Balista. Els romans van assetjar als perses a Pompeiòpolis i els van derrotar i van saquejar el país. Després de la derrota i mort de Macrià, a qui havia ajudat a aconseguir la púrpura imperial en temps de l'emperador Gal·liè a qui no volien reconèixer, no és ben conegut el que va fer Balista. Segons alguns es va retirar a una finca prop de Dafne i segons altres es va proclamar emperador i va governar sobre part de Síria i províncies adjacents per uns tres anys. Les monedes que s'han trobat han estat qualificades de falses pels erudits i el mateix Pol·lió, quan escriu, ja diu que les dades són confoses. Hauria mort el 264 després de ser expulsat de Palmira per Odenat.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 459.

## Bibliografia

* Körner, Christian, "Usurpers in the east: The Macriani and Ballista", s.v. "Usurpers under Gallienus", De Imperatoribus Romanis
* Smith, William (ed.). Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III). Arxivat 2006-08-22 a Wayback Machine.
# Carolina Ferni

Carolina Ferni (Como, Llombardia, Itàlia, 20 d'agost de 1846 - Milà, 4 de juny de 1926) fou una violinista i soprano italiana.
Ferni va començar la carrera de violinista a París i Brussel·les, i posteriorment va estudiar cant amb la famosa soprano Giuditta Pasta. Juntament amb la seva germana Virginia (1837-1926), també violinista i cantant, va realitzar gires de concerts per Itàlia, França i Suïssa. El seu debut escènic com a soprano va tenir lloc a Torí, com a Leonora a La favorita, el 1862.
Ferni va cantar a la Scala de Milà entre 1866 i 1868 com a Leonora i Norma, entre altres papers. En el seu repertori destaquen també Selika (que va cantar a Bolonya en l'estrena italià de L'africana), i Saffo. A l'òpera Il Violino del Diavolo, d'Agostino Mercuri, en un paper escrit per a ella, actuava cantant i tocant el violí.
Es va casar amb el conegut baríton verdià Leone Giraldoni (1824-1897). Van tenir un fill, Eugenio Giraldoni (1871-1924), al qual Carolina va ensenyar cant, i que es va convertir també en un conegut baríton, que va crear el paper de Scarpia en l'estrena de Tosca, de Puccini, el 1900. La seva cosina, Teresina Ferni, també fou mezzosoprano.
Ferni es va retirar de l'escena el 1883, i va obrir una escola de cant a Milà, i més tard a Sant Petersburg. Entre els seus alumnes van destacar les sopranos Ludmilla Hellat-Lemba, Eugenia Burzio el tenor Enrico Caruso i els napolitans Franco Tufari i Umberto Giordano. Va morir a Milà el 1926, dos anys després que el seu fill.

## Referències

* ↑ «FERNI» (en italià). Dizionario Biografico Treccani. [Consulta: 22 juny 2021].
* 1 2 «Ferni Carolina». Operissimo.com. Arxivat de l'original el 2014-03-25. [Consulta: 25 març 2014].
* ↑ Almanaque del diario de Barcelona, 1873, p. 65.
* ↑ http://entsyklopeedia.ee/artikkel/hellat-lemba_ludmilla3
* ↑ Edita SARPE, Gran Enciclopèdia de la Música Clàsica, vol. IV, pàg. 1484. (ISBN 84-7291-226-4)
* ↑ Edita SARPE, Gran Enciclopedia de la Música Clásica, vol. II, pàg. 508. (ISBN 84-7291-255-8)
* ↑ Le guide de l'opéra, Mancini & Rouveroux, (Fayard, 1986), ISBN 2-213-01563-5
# Ciències de la vida

Les ciències de la vida comprenen tots els camps de la ciència que s'ocupen de l'estudi dels éssers vius, com les plantes, animals i éssers humans. A més de la biologia abasta també altres camps relacionats com la medicina, biomedicina, bioquímica i biodiversitat. L'espectre metodològic pot abastar tots els dispositius i aparells relacionats, fins a incloure també ciències humanes i socials. Ha portat a una proliferació d'especialitzacions i camps interdisciplinaris.
Les ciències de la vida són útils per millorar la qualitat i el nivell de vida. Tenen aplicacions en la salut, l'agricultura, la medicina i les Indústries farmacèutica i de la Ciència i tecnologia dels aliments.
Una llista no exhaustiva dels camps del coneixement compresos inclou: antropologia física, biocomputació, biofísica, bioinformàtica, biologia, biologia cel·lular, biologia del desenvolupament, biologia de sistemes, biologia estructural, biologia evolutiva, biologia molecular, biomaterials, biomecànica, biomedicina, Biopolímers, bioquímica, biotecnologia, botànica, ciències ambientals, ciències de l'alimentació, ciències de la salut, control biològic, ecologia, farmacogenòmica, farmacologia, fisiologia, genètica, genòmica, imagenologia, inmunogenètica, immunologia, immunoteràpia, microbiologia, neurociència, neurociència computacional, neurociència cognitiva, oncologia, optometria, proteòmica, paleontologia, sociobiologia, tecnologies sanitàries, zoologia.
Al món anglosaxó s'utilitza sovint el concepte de Life Sciences. No sempre s'utilitza en tots els països amb les mateixes connotacions o amb el mateix grau.

## Referències

* ↑ Clark, Jack K.. Natural Enemies Handbook: The Illustrated Guide to Biological Pest Control. University of California Press, 1998. ISBN 9780520218017.
# Boccaccio (cràter)

Boccaccio és un cràter d'impacte en el planeta Mercuri de 151,95 km de diàmetre. Porta el nom del poeta i escriptor italià Giovanni Boccaccio (1313-1375), i el seu nom va ser aprovat per la Unió Astronòmica Internacional el 1976.

## Referències

* ↑ «Boccaccio». Gazetteer of Planetary Nomenclature. United States Geological Survey, 07-03-2011. [Consulta: 24 maig 2017].

## Vegeu també

* Llista de cràters de Mercuri